11 Pe jehasa asy guasu opa potávo, Jesús oúta ohecha hag̃ua mbaʼépa ojapo hembiguaikuéra pe mbaʼerepy onkarga vaʼekuégui chupekuéra. ¿Mbaʼérepa jaʼe upéva? Mateo kapítulo 24 ha 25-pe, Jesús voi oñeʼẽ heta vése pe tiémpo haʼe oútavare, térã ivenídare. Por ehémplo, heʼi “pe Yvypóra Raʼy ouha umi arai ári”. Upéva oikóta pe jehasa asy guasu aja, Jesús ou vove ohusga hag̃ua umi héntepe. Upéi heʼi mbaʼérepa oĩ vaʼerã alérta kristianokuéra oikóva koʼã ára pahápe: “Ndapeikuaái hína mbaʼe díapa oúta pende Ruvicha”. Ha heʼi avei: “Peimoʼãʼỹve jave oúta pe Yvypóra Raʼy” (Mat. 24:30, 42, 44). Jesús omombeʼúrõ guare pe parávola oñeʼẽva umi taléntore heʼi: “Ou jey pe karai ha ohenói umi hembiguáipe, oikuaa hag̃ua mbaʼépa ojapo hikuái pe plátagui”. Upéva oikóta haʼe ou vove ohusga hag̃ua umi héntepe ha ohundi hag̃ua ko múndo aña (Mat. 25:19). *